CELEX: 32016R1198
Language: sk
Date: 2016-07-22
Title: Nariadenie Komisie (EÚ) 2016/1198 z 22. júla 2016, ktorým sa mení príloha V k nariadeniu Európskeho parlamentu a Rady (ES) č. 1223/2009 o kozmetických výrobkoch (Text s významom pre EHP)

23.7.2016   
            
            
               SK
            
            
               Úradný vestník Európskej únie
            
            
               L 198/10
            
         NARIADENIE KOMISIE (EÚ) 2016/1198
   z 22. júla 2016,
   ktorým sa mení príloha V k nariadeniu Európskeho parlamentu a Rady (ES) č. 1223/2009 o kozmetických výrobkoch
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1223/2009 z 30. novembra 2009 o kozmetických výrobkoch (1), a najmä na jeho článok 31 ods. 1,
   keďže:
   
               (1)
            
            
               Na základe položky 57 prílohy V k nariadeniu (ES) č. 1223/2009 sa látka Methylisothiazolinone môže používať ako konzervačná látka v kozmetických výrobkoch, a to v koncentráciách do 0,01 % hmotnostných (100 ppm).
            
         
               (2)
            
            
               Vedecký výbor pre bezpečnosť spotrebiteľov (ďalej len „VVBS“) prijal 12. decembra 2013 stanovisko k bezpečnosti látky Methylisothiazolinone (len pokiaľ ide o senzibilizáciu) (2).
            
         
               (3)
            
            
               VVBS dospel k záveru, že na základe aktuálnych klinických údajov nie je používanie látky methylisothiazolinone v kozmetických výrobkoch v koncentrácii 100 ppm pre spotrebiteľa bezpečné. V prípade nezmývateľných kozmetických výrobkov (vrátane tzv. vlhčených utierok) neboli primerane preukázané žiadne bezpečné koncentrácie látky Methylisothiazolinone, pri ktorých by nedochádzalo k vzniku kontaktnej alergie alebo alergickej reakcie.
            
         
               (4)
            
            
               Vzhľadom na uvedené stanovisko VVBS je potrebné zaoberať sa zvýšeným výskytom alergií vyvolaných látkou Methylisothiazolinone, a preto by sa jej používanie v nezmývateľných kozmetických výrobkoch malo zakázať.
            
         
               (5)
            
            
               Nariadenie (ES) č. 1223/2009 by sa preto malo zodpovedajúcim spôsobom zmeniť.
            
         
               (6)
            
            
               Uplatňovanie uvedeného zákazu by sa malo odložiť, aby výrobné odvetvie mohlo uskutočniť potrebné zmeny v zložení výrobkov. Podnikom by sa predovšetkým mala poskytnúť lehota šiestich mesiacov od nadobudnutia účinnosti tohto nariadenia, v ktorej budú môcť uviesť na trh výrobky, ktoré sú v súlade s týmto nariadením, a stiahnuť z trhu výrobky, ktoré nie sú v súlade s ním.
            
         
               (7)
            
            
               Opatrenia stanovené v tomto nariadení sú v súlade so stanoviskom Stáleho výboru pre kozmetické výrobky,
            
         PRIJALA TOTO NARIADENIE:
   Článok 1
   Príloha V k nariadeniu (ES) č. 1223/2009 sa mení v súlade s prílohou k tomuto nariadeniu.
   Článok 2
   Od 12. februára 2017 sa na trh Únie môžu uvádzať a môžu sa na ňom sprístupňovať len kozmetické výrobky, ktoré sú v súlade s týmto nariadením.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 22. júla 2016
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 342, 22.12.2009, s. 59.
   
      (2)  SCCS/1521/13, prepracované 27. marca 2014.
   
      PRÍLOHA
      V prílohe V k nariadeniu (ES) č. 1223/2009 sa položka 57 nahrádza takto:
      
         
                     Referenčné číslo
                  
                  
                     Identifikácia látky
                  
                  
                     Podmienky
                  
                  
                     Znenie podmienok použitia a upozornení
                  
               
                     Chemický názov/INN
                  
                  
                     Názov v jednotnom zozname zložiek
                  
                  
                     CAS číslo
                  
                  
                     EC číslo
                  
                  
                     Typ výrobku, časti tela
                  
                  
                     Maximálna koncentrácia v použiteľnom prípravku
                  
                  
                     Iné
                  
                  
                      
                  
               
                     a
                  
                  
                     b
                  
                  
                     c
                  
                  
                     d
                  
                  
                     e
                  
                  
                     f
                  
                  
                     g
                  
                  
                     h
                  
                  
                     i
                  
               
                     „57
                  
                  
                     2-metyl-2H-izotiazol-3-ón
                  
                  
                     Methylisothiazolinone (1)
                     
                  
                  
                     2682-20-4
                  
                  
                     220-239-6
                  
                  
                     Zmývateľné kozmetické výrobky
                  
                  
                     0,01 %
                  
                  
                      
                  
                  
                      
                  
               
      
         (1)  Pre látku Methylisothiazolinone platia aj ustanovenia položky 39 prílohy V v zmesi s látkou Methylchloroisothiazolinone. Obe položky sa navzájom vylučujú: použitie zmesi látok Methylchloroisothiazolinone (a) Methylisothiazolinone nie je možné v tom istom kozmetickom výrobku zlúčiť s použitím iba samotnej látky Methylisothiazolinone.“